15. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 9200/1721 της 1/3 Μαρτ. 1978 (ΦΕΚ Β΄183) Περί κηρύξεως εκτελεστής της αριθ. 9 / 1978 αποφάσεως του ΔΔΔΔ Αθηνών «περί αυξήσεως των γενικών κατωτάτων ορίων μισθών και ημερομισθίων και ρυθμίσεως ετέρων τινών γενικών όρων αμοιβής των μισθωτών της Χώρας». Έχοντας υπόψη: Τις διατάξεις της παρ. 1 του άρθρ. 20 του Νόμ. 3239/55, που έχουν τροποποιηθεί με τα Ν.Δ. 3755/ 57, 186/69 και 73/74, αποφασίζουμε: Κηρύσσουμε εκτελεστή την 9/1978 απόφαση του ΔΔΔΔ Αθηνών, που έχει εκδοθεί για να λυθεί διένεξη μεταξύ 1) Συνδέσμου Ελλήνων Βιομηχάνων, 2) Γενικής Συνομοσπονδίας Επαγγελματιών και Βιοτεχνών Ελλάδος, 3) Εμπορικών Συλλόγων Αθηνών, Πειραιώς, Θεσ/νίκης και Γενικής Συνομοσπονδίας Εργατών Ελλάδος και της οποίας το περιεχόμενο έχει ως εξής: 1.Τα γενικά κατώτατα όρια των βασικών ημερομισθίων και των μηνιαίων μισθών (ημερομίσθια και μισθοί ασφαλείας) των, παρ’ οιωδήποτε εργοδότη, δυνάμει σχέσεως εργασίας του ιδιωτικού δικαίου, απασχολουμένων εργατοτεχνιτών και υπαλλήλων καθορίζονται από της ισχύος της παρούσης, δι’ άπασαν την Χώραν, ως ακολούθως: α)Εργατοτεχνιτών: Μετά την συμπλήρωσιν του 18 ου  έτους της ηλικίας των, ανεξαρτήτως προϋπηρεσίας, ή, προκειμένου περί μαθητευομένων μηχανοτεχνιτών του κλάδου της σιδηροβιομηχανίας, μετά την συμπλήρωσιν του 18 ου  έτους της ηλικίας και ενός τουλάχιστον έτους απασχολήσεως εν τω κλάδω, εις δραχ. 340, από 1 ης Φεβρ. 1978 και εις δραχ. 360 από 1 ης  Ιουλ. 1978. β)Υπαλλήλων: αα)Δια τους άγοντας το 15 ον , 16 ον , 17 ον , 18 ον  ή 19 ον έτος της ηλικίας, ασχέτως προϋπηρεσίας εις δραχ. 6.000 από 1 ης  Φεβρ. 1978 και εις δραχ. 6.500 από 1 ης Ιουλ. 1978. ββ)Μετά την συμπλήρωσιν του 19 ου  έτους της ηλικίας των, εις δραχ. 7.300 από 1 ης  Φεβρ. 1978 και εις δραχ. 7.500 από 1 ης  Ιουλ. 1978. 2.Τα γενικά κατώτατα όρια ημερομισθίων των εργατοτεχνιτριών και μαθητευομένων καθορίζονται κατά τους ορισμούς της παρ. 3 του άρθρ. 1 της από  26.2.1975 Εθνικής Γενικής Συλλογικής Συμβάσεως Εργασίας «περί της εφαρμογής των αρχών ίσης αμοιβής αρρένων και θηλέων κλπ.» (ΦΕΚ 276 / Β΄/ 4.3.1975), (ανωτ. αριθ. 12). 3.Δια τον καθορισμόν των ημερομισθίων των μαθητευομένων (αμφοτέρων των φύλων) λαμβάνεται υπ’ όψιν τόσον η παρά τω αυτώ όσον και η παρ’ ετέρω εργοδότη διανυθείσα προϋπηρεσία εις τον κλάδον. 4.Το, βάσει της παρ. 2, περίπτ. α΄, της υπ’ αριθ. 10/76 αποφάσεως του ΔΔΔΔ Αθηνών (ΦΕΚ 671/ Β΄/ 20.5.76), (ανωτ. αριθ. 14) χορηγούμενον επίδομα γάμου όσον αφορά εις τους άρρενας εγγάμους μισθωτούς από της ισχύος της παρούσης παρέχεται ασχέτως αν η σύζυγος ασκεί βιοποριστικόν επάγγελμα ή συνταξιοδοτείται. 5.Διατηρούνται εν ισχύϊ, κατά τα ειδικώτερον εν αυταίς οριζόμενα και καθ’ ο μέρος δεν τροποποιούνται υπό της παρούσης: α)Αι διατάξεις της από 26.2.1975 Εθνικής Γενικής Συλλογικής Συμβάσεως Εργασίας «περί της εφαρμογής των αρχών ίσης αμοιβής αρρένων και θηλέων, αυξήσεως των ημερών αδείας αναπαύσεως των εργατών και καθιερώσεως 45ώρου εβδομαδιαίας εργασίας των μισθωτών» (ΦΕΚ 276/Β/ 4.3.1975), (τόμ. 15 2  σελ. 107). β)Αι διατάξεις της παρ. 1, περίπτ. α’, υποπερίπτωσις (ββ) και β΄ υποπερίπτ. (δδ) και (εε), ως και της παρ. 2 της υπ’ αριθ. 10/1976 αποφάσεως του ΔΔΔΔ Αθηνών (ΦΕΚ 671/Β/20.5.1976), ως αύτη διαμορφούται δια της ως άνω παρ. 4 της παρούσης. γ)Αι διατάξεις των άρθρ. 2, 3, 4, 5, 6, 7 και 8 της από 26.1.1977 Εθνικής Γενικής Συλλογικής Συμβάσεως Εργασίας «περί αυξήσεως των γενικών κατωτάτων ορίων μισθών και ημερομισθίων και ρυθμίσεως θεμάτων αναφερομένων εις την άδειαν μετ’ αποδοχών των μισθωτών» (ΦΕΚ 60/Β/1.2.1977) (τόμ. 15 2  σελ. 120, 01), και δ)Αι διατάξεις της από 14.2.1961 συμπληρωματικής Εθνικής Γενικής Συλλογικής Συμβάσεως Εργασίας (ΦΕΚ 74 / Β΄/ 6.3.1961). Η Σ.Σ. αύτη παρατίθεται αμέσως κατωτέρω. 6.Διατηρούνται ωσαύτως εν ισχύϊ αι ευνοϊκώτεραι της παρούσης διατάξεις. 7.Τυχόν ανώτεροι, των δια της παρούσης καθοριζομένων, μηνιαίοι μισθοί ή ημερομίσθια, προβλεπόμενοι εκ νόμων, δ/των, υπουργικών αποφάσεων, συλλογικών συμβάσεων, αποφάσεων διαιτησίας, εσωτερικών κανονισμών, εθίμων ή των ατομικών συμβάσεων εργασίας, δεν θίγονται υπό των διατάξεων της παρούσης. 8.Η  ισχύς  της  παρούσης,  υπό  τας  ανωτέρω δι(Μετά τη σελ. 130,04) Σελ. 130,05 Τεύχος 1295 – Σελ. 35 Κατώτατα όρια μισθών και ημερομισθίων 15.Δ.γ.15 30 ακρίσεις, άρχεται από της 1 ης  Φεβρ. 1978. Η απόφαση αυτή να δημοσιευθεί στην Εφημερίδα της Κυβερνήσεως.

[Source: greek_legal_code_raptarchis | Tokens: 3905]